রোববার রাতে নগরীর হালিশহরের নতুন বাজার মসজিদ গলির নাহদাতুল উম্মাহ মাদরাসা থেকে তার ঝুলন্ত লাশ উদ্ধার করা হয়। ওই মাদরাসার আবাসিক ছাত্র সাকিব হেফজখানায় পড়তো। ইতোমধ্যে পবিত্র কোরআনের ১৪ পারা মুখস্থ করেছে সে। মাদরাসা কর্তৃপক্ষ দাবি করেছে, সাকিব আত্মহত্যা করেছে। তবে পরিবারের অভিযোগ মাদরাসায় তাকে পিটিয়ে হত্যা করা হয়েছে। পুলিশ হত্যা রহস্যের কুলকিনারা খুঁজছে। থানার ওসি বলছেন, আমরা ঘটনার তদন্ত করছি। ময়নাতদন্তের রিপোর্ট পেলে মৃত্যু রহস্য উদঘাটন হবে।